CELEX: 62012TN0192
Language: fi
Date: 2012-05-02 00:00:00
Title: Asia T-192/12: Kanne 2.5.2012 — PAN Europe v. komissio

30.6.2012   
            
            
               FI
            
            
               Euroopan unionin virallinen lehti
            
            
               C 194/26
            
         Kanne 2.5.2012 — PAN Europe v. komissio
   (Asia T-192/12)
   2012/C 194/43
   Oikeudenkäyntikieli: englanti
   
      Asianosaiset
   
   
      Kantaja: Pesticide Action Network Europe (PAN Europe) (Bryssel, Belgia) (edustaja: asianajaja J. Rutteman)
   
      Vastaaja: Euroopan komissio
   
      Vaatimukset
   
   
               —
            
            
               On todettava, että komission 9.3.2012 tekemä päätös kantajan esittämän sisäistä uudelleentarkastelua koskevan pyynnön tutkimatta jättämisestä on asetuksen (EY) N:o 1367/2006/EY (1) ja tiedon saantia, yleisön osallistumisoikeutta päätöksentekoon sekä muutoksenhaku- ja vireillepano-oikeutta ympäristöasioissa koskevan yleissopimuksen (Århusin yleissopimus) vastainen
            
         
               —
            
            
               komission 9.3.2012 tekemä päätös on kumottava
            
         
               —
            
            
               komissio on velvoitettava tutkimaan sisäistä uudelleentarkastelua koskeva pyyntö sisällöllisesti unionin yleisen tuomioistuimen asettamassa määräajassa ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kaksi kanneperustetta.
   
               1)
            
            
               Se väittää ensimmäisellä kanneperusteellaan, että vastaaja teki virheen, koska se katsoi, ettei kantaja täyttänyt asetuksen (EY) N:o 1367/2006 11 artiklassa säädettyjä edellytyksiä, sillä kantaja oli ollut olemassa yli kahden vuoden ajan ennen kuin se teki sisäistä uudelleentarkastelua koskevan pyynnön.
            
         
               2)
            
            
               Se väittää toisella kanneperusteellaan, että vastaaja teki virheen, koska se totesi, ettei täytäntöönpanoasetusta (EU) N:o 1143/2011 (2) voida pitää asetuksen (EY) N:o 1367/2006 10 artiklassa tarkoitettuna hallintotoimena, sellaisena kuin se on määritelty saman asetuksen 2 artiklan 1 kohdan g alakohdassa, sillä päätös hyväksyä prokloratsi on vaikutuksiltaan ja sisällöltään riittävän yksilöllinen ollakseen asetuksen (EU) N:o 1367/2006 10 artiklan 1 kohdassa tarkoitettu hallintotoimi.
            
         
      (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13)
   
      (2)  Tehoaineen prokloratsi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen ja komission päätöksen 2008/934/EY muuttamisesta 10.11.2011 annettu komission täytäntöönpanoasetus (EU) N:o 1143/2011 (EUVL L 293, s. 26)